**Κόνιτσα 09/08/2021**

**ΔΕΛΤΙΟ ΤΥΠΟΥ**

**Ευχαριστίες του Δημάρχου Κόνιτσας σε κατοίκους και πυροσβέστες για την αντιμετώπιση της φωτιάς στις Πάδες Κόνιτσας**

Ο Δήμαρχος αισθάνεται την υποχρέωση να ευχαριστήσει δημόσια την Πυροσβεστική Υπηρεσία, τους δασεργάτες και όλους τους εθελοντές για την άμεση κινητοποίηση και τη συνδρομή τους στην αντιμετώπιση της φωτιάς που εκδηλώθηκε την Πέμπτη 5/08/2021 στο πευκόδασος στις πλαγιές του Σμόλικα μεταξύ Πάδων και Αρμάτων.

Ο Δήμαρχος από την πρώτη στιγμή που ενημερώθηκε στις 5/08 από το Συντονιστικό Όργανο βρέθηκε με τους αρμόδιους Αντιδημάρχους στην περιοχή και πρόσφερε ό,τι ζητήθηκε σε συνεργασία με την Πολιτική Προστασία της Περιφέρειας και την Πυροσβεστική Υπηρεσία.

Απαιτείται ιδιαίτερη προσοχή και εγρήγορση από όλους μας. Παρακαλούνται οι πολίτες σε περίπτωση που αντιληφθούν κάποια εστία πυρκαγιάς μα ειδοποιήσουν άμεσα την Πυροσβεστική Υπηρεσία στα τηλέφωνα: 2655024001 και 199.

Από το Γραφείο Δημάρχου